La pel·lícula 'Nightcrawler' posa fi al cicle de Cinema Periodístic
19 de maig 2022

![](/media/ceiakbwj/c1_mini_m1_nightcrawler.jpg?width=850&height=566.9886363636364)

Dins l'agenda cultural de primavera del departament de Cultura de l'Ajuntament de Sagunt, en el Cicle de Cinema Periodístic, està programada la pel·lícula _Nightcrawler_ (2014). Es projectarà en el Centre Cultural Mario Monreal de Sagunt diumenge que ve, 22 de maig, a les 19.00 hores. L'entrada a la sessió és gratuïta.

Després de ser testimoni d'un accident, Lou Bloom, un apassionat jove que no aconseguix trobar ocupació, descobrix com a manera de guanyar diners el món del periodisme criminalista en la perillosa ciutat de Los Angeles. El seu treball és arribar als escenaris de crims o accidents i fotografiar allò que ha succeït per a vendre-ho al millor postor.

Este film està emmarcat dins del gènere thriller i està dirigit i guionitzat per Dan Gilroy. Entre el repartiment es troben actors i actrius com Jake Gyllenhaal, René Russo, Riz Ahmed, Bill Paxton i Kevin Rahm, entre altres.

El film va estar nominat en diverses ocasions dins la categoria de millor guió original i Jake Gyllenhaal com a millor actor principal. Està considerat un dels millors thrillers de la història del cinema. Té una duració aproximada de 113 minuts i no està recomanat per a menors de 18 anys.

![](/media/riljm0nd/c2_nightcrawler.jpg?width=600.7954545454546&height=850)

*   [](http://www.facebook.com/sharer.php?u=https://aytosagunto.es/va/actualitat/cicle-cinema-periodistic-sagunt-nightcrawler-2022-05-19/ "Facebook")
*   [](http://twitter.com/share?url=https://aytosagunto.es/va/actualitat/cicle-cinema-periodistic-sagunt-nightcrawler-2022-05-19/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cicle-cinema-periodistic-sagunt-nightcrawler-2022-05-19/ "Linked In")
*   [](mailto:?body=https://aytosagunto.es/va/actualitat/cicle-cinema-periodistic-sagunt-nightcrawler-2022-05-19/)